ປ. Obama ພ້ອມແລ້ວ ທີ່ຈະເລີ້ມຊຸກຍູ້ ຂໍ້ຕົກລົງ ນິວເຄລຍ ກັບອີຣ່ານ
ປະທານາທິບໍດີ ສະຫະລັດ ທ່ານ Barack Obama ​ຈະ​ກ່າວ​ເພີ້ມ​ເຕີມ ​ກ່ຽວ​ກັບຂໍ້​ຕົກລົງ​ນິວ​ເຄລຍ ຄັ້ງ​ປະຫວັດ​ສາດ ກັບອີຣ່ານ ທີ່ກອງປະຊຸມນັກຂ່າວ ຢູ່ທຳນຽບຂາວ.
ປະທານາທິບໍດີ ສະຫະລັດ ທ່ານ Barack Obama ໃນວັນພຸດ ມື້ນີ້ ຈະມີເລື້ອງກ່າວເພີ້ມເຕີມ ກ່ຽວກັບຂໍ້ຕົກລົງນິວເຄລຍ ຄັ້ງປະ ຫວັດສາດ ກັບອີຣ່ານ ເວລາທ່ານຖະແຫຼງຢູ່ກອງປະຊຸມນັກຂ່າວ ທີ່ທຳນຽບຂາວ ເພື່ອສືບຕໍ່ຊຸກຍູ້ສົ່ງເສີມຂໍ້ຕົກລົງດັ່ງກ່າວ ບັນດາສະມາຊິກພັກຣີພັບບລິກັນ ແລະເດໂມແຄຣັດ ຫຼາຍໆ ທ່ານຢູ່ໃນສະພາພ້ອມດ້ວຍບັນດາຜູ້ນຳຕ່າງໆ ເຊັ່ນວ່າ ນາຍົກ ລັດຖະມົນຕີ ອິສຣາແອລ ທ່ານ Benjamin Netanyahu ບໍ່ ເຫັນດີນຳການຊັ່ງຊາ ຂອງປະທານາທິບໍດີ Ba-rack Obama ກ່ຽວກັບຂໍ້ຕົກລົງ ທີ່ໄດ້ບັນລຸກັນ ລະຫວ່າງອີຣ່ານແລະມະຫາ ອຳນາດໂລກ ໃນວັນອັງຄານວານນີ້ທີ່ນະຄອນ Vienna ທ່ານ ໂຕ້ຖຽງວ່າ ມັນຈະຕັດທຸກເສັ້ນທາງຂອງອີຣ່ານ ທີ່ຈະພັດທະນາອາວຸດນິວເຄລຍ ຢູ່ໃນການສຳພາດ ກັບ ໜັງສືພິມ   ທ່ານ Obama ກ່າວວ່າ ຂໍ້ຕົກ ລົງນີ້ບັນລຸເປົ້າໝາຍພື້ນຖານ ທີ່ແມ່ນກະທັງຜູ້ຕິຕຽນກໍເຫັນນຳວ່າ ອີຣ່ານຈະບໍ່ສ້າງອາວຸດນິວເຄລຍ ທ່ານ Obama ກ່າວວ່າ “ນີ້ແມ່ນທາງເລືອກຂອງເຮົາທີ່ດີສຸດ ເພື່ອໃຫ້ເປັນທີ່ແນ່ນອນວ່າ ບໍ່ພຽງແຕ່ 10 ປີທຳອິດ ແຕ່ຍັງຫລາຍປີຫລັງຈາກນັ້ນ ພວກເຮົາມີລະບົບກວດສອບທີ່ ພິສູດໄດ້ ເພື່ອຄໍ້າປະກັນວ່າ ເຂົາເຈົ້າຈະບໍ່ສ້າງອາວຸດນີິວເຄລຍ ນີ້ແມ່ນຄຸ້ມຄ່າຢ່າງມະຫາ ສານ ຖ້າເວົ້າເຖິງເລື້ອງຄວາມປອດໄພແຫ່ງຊາດ ແລະຄວາມປອດໄພຂອງອິສຣາແອລ ແລະຄວາມປອດໄພຂອງບັນດາພັນທະມິດອຶ່ນໆຂອງພວກເຮົາຢູ່ໃນຂົງເຂດ ມັນຍັງເປັນ ການປ້ອງກັນກ່ຽວກັບການ ແຂ່ງຂັນດ້ານອາວຸດນິວເຄລຍ ທີ່ອາດມີຂຶ້ນ ຢູ່ໃນຂົງເຂດ ” ທ່ານ Obama ກ່າວວ່າ ຜູ້ໃດກໍຕາມທີ່ຈະເປັນປະທານາທິບໍດີ 10 ຫາ 15 ປີຈາກນີ້ໄປກໍ ມີຄວາມສາມາດເຊັ່ນດຽວກັນ ທີ່ຈະໃຊ້ການປະຕິບັດງານທາງທະ ຫານ ຫລືທຳການລົງ ໂທດໃໝ່ອີກ ແຕ່ການມີຂໍ້ຕົກລົງສະບັບນີ້ ເຂົາເຈົ້າຍັງຈະໄດ້ເຂົ້າໃຈຢ່າງເລິກເຊິ່ງເພີ້ມຂື້ນ ກ່ຽວກັບໂຄງການນິວເຄລຍຂອງອີຣ່ານ ແລະ “ຄວາມຖືກຕ້ອງຕາມກົດໝາຍສາກົນ” ທີ່ ຈະດຳເນີນການຕ້ານການຝ່າຝືນໃດໆກໍ ຕາມ ທ່ານຍັງໄດ້ກ່າວເຖິງຄວາມຈຳເປັນ ທີ່ຈະປະຕິບັດງານຮ່ວມກັບອິສຣາແອລແລະ ບັນດາ ພັນທະມິດໃນເຂດອ່າວເປີເຊຍ ເພື່ອປ້ອງກັນຕໍ່ຄວາມເປັນໄປໄດ້ທີ່ອີຣ່ານ ຈະໃຊ້ເງິນທີ່ ຖືກປ່ອຍຈາກການລົງໂທດໄປໃຫ້ການອຸບປະຖຳຕໍ່ການກໍ່ການ ຮ້າຍ ໃນວັນອັງຄານວານນີ້ ປະທານາທິບໍດີໂອບາມາໄດ້ຫາລືເລື້ອງຂໍ້ຕົກລົງກັບອີຣ່ານ ກັບບັນ ດາພັນທະມິດຕ່າງໆໃນຕາເວັນອອກກາງຮວມທັງກະສັດ Salman ແຫ່ງ ຊາອຸດີອາຣາ ເບຍ ແລະ ເຈົ້າຟ້າຊາຍ Mohammed Al Nahyan ແຫ່ງສະ ຫະລັດອາຣັບເອເມີເຣັສ ທຳນຽບຂາວ ກ່າວວ່າ ທ່ານ Obama ໄດ້ກ່າວເຖິງກອງປະຊຸມສຸດຍອດ ໃນຕົ້ນປີນີ້ ກັບ ບັນດາປະເທດໃນເຂດອ່າວເປີເຊຍ ແລະໄດ້ຢຳ້ຄືນວ່າ ສະຫະລັດ ຍັງມີຄວາມໝັ້ນໝາຍ ທີ່ຈະການປະຕິບັດງານກັບເຂົາເຈົ້າ ເພື່ອປະເຊີນໜ້າກັບການສ້າງຄວາມບໍ່ທຸ່ນທ່ຽງ ຂອງ ອີຣ່ານ ຢູ່ໃນຂົງເຂດ